FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

Sportiva noastră a susținut conferința de presă alături de Gabriela Szabo și George Cosac. Numărul 3 în clasamentul WTA, Simona Halep a ținut să mulțumească tuturor românilor care au fost alături de ea la turneul de la Roland Garros.

"Bună seara, în primul rând! Este un moment deosebit pentru mine şi vreau să vă mulţumesc din suflet că m-aţi primit atât de călduros. Nu în ultimul rând vreau să mulţumesc românilor care m-au susţinut la Roland Garros, au făcut multe sacrificii pentru a veni, dar şi românilor care m-au susţinut din faţa televizoarelor punct cu punct.

Este o reuşită foarte mare pentru mine, dar şi pentru România. Mă bucur că sunt din România şi vă mulţumesc pentru tot. Sper să mă susţineţi ca şi până acum, tot timpul. Tristă nu pot să fiu, pentru că a fost cel mai mare meci din viaţa mea, prima mea finală de Grand Slam, pe care n-o voi uita niciodată", a spus Simona Halep, vizibil emoţionată de atmosfera din jur.

"Sunt foarte fericită că am făcut un meci bun în finală şi cred că m-au apreciat mulţi copii. Sper ca mulţi să vină la tenis după ce au văzut acest meci. Am văzut rezultatul anilor pe care i-am petrecut pe teren de mic copil", a mai afirmat Halep.

"Antrenorul mi-a spus să stau aproape de linie!"

Simona Halep a dezvăluit care sunt atuurile sale, dar și ce i-a spus antrenorul în finala de la Roland Garros, pentru a reuși să o depășească pe Maria Sharapova.

"Cred că jocul meu este destul de complet, dar nu este bazat pe foarte multă forţă, pentru că sunt destul de mică de înălţime. Cred că viteza mea este un avantaj, viteza de execuţie la fel, mă deplasez destul de bine pe teren şi cred că joc foarte aproape de linia de fund, joc repede şi asta îmi dă un avantaj, ca să pot să câştig multe meciuri. În timpul meciului nu prea sunt admise sfaturile, dar antrenorul mi-a spus că trebuie să stau aproape de linie ca să pot s-o înving pe Sharapova.

Nu înseamnă că acum o să joc finala la toate Grand Slam-urile, este un sport foate greu. Eu o să muncesc şi mai mult, acest turneu mi-a dat încrederea că pot să joc un tenis frumos, la un nivel înalt. În finală n-am avut emoţii mari, nu m-am blocat. Voi munci ca să ajung şi mai sus", a spus finalista de la Paris.

Halep a spus că nu și-a fixat un obiectiv din a reuși victoria și în fața numărului 1 din clasamentul WTA, Serena Williams.

"Maria e mai experimentată, era normal ca ea să fie favorită. Am fost foarte aproape să câştig, poate a fost vorba şi de neşansă la unele mingi. Nu pot să spun că este un obiectiv să o înving pe Serena Williams, pentru că nu asta este cel mai important în cariera mea. Bineînţeles că mi-aş dori să pot s-o înving, dar eu vreau să progresez cât mai mult la ceea ce am de lucrat. Sunt perfect sănătoasă, nu am nimic şi sunt aptă pentru următorul turneu".

PROGRAMUL CANALELOR DIGI SPORT 1, DIGI SPORT 2 ȘI DIGI SPORT 3

Înainte turneului de la Wimbledon, transmis în exclusivitate de Digi Sport, Simona Halep va merge la s'Hertoghenbosch. Turneul din Olanda, pe care l-a câștigat anul trecut, va fi și el transmis pe Digi Sport, între 15 și 21 iunie, iar cele mai importante momente pot fi urmărite pe digisport.ro și m.digisport.ro.

UPDATE 19:13. Avionul Simonei a aterizat în siguranţă, iar sportiva noastră va susţine în curând conferinţa de presă! În jur de 350 de fani au venit la aeroport s-o aştepte pe Halep.

Etichete:

,

,

,

,